ΓΡΑΠΤΗ ΕΡΩΤΗΣΗ P-1666/01

υποβολή: Luigi Cocilovo (PPE-DE) προς την Επιτροπή

(1 Ιουνίου 2001)

Θέμα: Μη τήρηση της Οδηγίας 85/337/ΕΟΚ και της Οδηγίας 97/11/ΕΟΚ

Στους Δήμους του Conegliano και του San Vendemiano, στην επαρχία Τρεβίζο της Ιταλίας, έχει προγραμματιστεί και βρίσκεται ήδη σε προχωρημένο στάδιο σχεδιασμού η κατασκευή οδικού έργου με τέσσερις λωρίδες κυκλοφορίας που φέρει την ονομασία νότιος περιφερειακός· το σχέδιο του οδικού αυτού έργου εμπίπτει, λόγω μήκους και τυπολογίας, στα έργα που από την ιταλική νομοθεσίαπόκεινται στη διαδικασία εκτίμησης των επιπτώσεων ορισμένων δημοσίων και ιδιωτικών έργων στο περιβάλλον, κατ' εφαρμογή της Οδηγίας 85/337/ΕΟΚ(1), Παράρτημα Β, όπως τροποποιήθηκε από την Οδηγία 97/11/ΕΟΚ(2). Το έργο αυτό πλήττει σοβαρά και ανεπανόρθωτα την τελευταία αγροτική περιοχή της πόλης και τις φυσιολατρικές διαδρομές κατά μήκος του ποταμού Monticano, που έχουν ήδη πληγεί από άχρηστες οικοδομικές παρεμβάσεις οι οποίες μετέβαλαν την ισορροπία του φυσικού τοπίου χωρίς να αναφέρουν το παραμικρό πλεονέκτημα στην κοινότητα των πολιτών (για παράδειγμα, η κατασκευή αθλητικού κέντρου που δεν περατώθηκε ποτέ)· επιπλέον το έργο αυτό θα κατασκευαστεί κοντά σε πυκνοκατοικημένες περιοχές.

Παρόλο δε που ο ποταμός Monticano ξεχειλίζει συχνά στην περιοχή αυτή ποτέ δεν έγινανδρογεωλογικές μελέτες για την περιοχή, ούτε και για το πρόσφατο δημοτικό πολεοδομικό σχέδιο· ποτέ δεν αντιμετωπίστηκε το ενδεχόμενο εξεύρεσης εναλλακτικής λύσης όσον αφορά τηνλοποίηση του έργου αυτού μολονότι ένα τέτοιο έργο θα μπορούσε να κατασκευαστεί κοντά στο διάδρομο του αυτοκινητοδρόμου ο οποίος δεν απέχει πολύ, χωρίς να κινδυνεύει άνευ λόγου το φυσικό και κατοικημένο περιβάλλον. Δεν ελέγχθηκε ποτέ η δυνατότητα να ελευθερωθεί ο αυτοκινητόδρομος με τρεις λωρίδες και να απορροφηθεί η επαρχιακή κυκλοφοριακή κίνηση με την κατασκευή περαιτέρω συνδέσεων. Κατόπιν τούτου, τι μέτρα προτίθεται να λάβει η Επιτροπή για να εξασφαλίσει την τήρηση της κοινοτικής, εθνικής και περιφερειακής νομοθεσίας σχετικά με την εκτίμηση των επιπτώσεων στο περιβάλλον, τη μόνη διαδικασία που είναι σε θέση να εξασφαλίσει ότι θα εξεταστεί το ενδεχόμενο εναλλακτικών λύσεων οι οποίες δεν αντιμετωπίστηκαν ποτέ σε επίπεδο οδικού προγραμματισμού και σχεδιασμού κατασκευής του έργου αυτού, προκειμένου να επιδιωχτούν οι στόχοι για την προστασία τηςγείας και τη βελτίωση της ποιότητας ζωής του ανθρώπου, την διατήρηση της ποικιλίας των ειδών, την ισορροπία του οικοσυστήματος και της ικανότητάς του για αναπαραγωγή;

(1) ΕΕ L 216 της 3.8.1991, σελ. 40.

(2) ΕΕ L 73 της 14.3.1997, σελ. 15.

Απάντηση της κας Wallstrm εξ ονόματος της Επιτροπής

(10 Ιουλίου 2001)

Σύμφωνα με τις οδηγίες 85/337/ΕΟΚ του Συμβουλίου της 27ης Ιουνίου 1985 περί της εκτίμησεως των επιπτώσεων ορισμένων δημοσίων και ιδιωτικών έργων στο περιβάλλον(1) και 97/11/ΕΚ της 3ης Μαρτίου 1997, η οποία τροποποίησε την οδηγία 85/337/ΕΟΚ, τα κράτη μέληποχρεούνται να εξασφαλίζουν ότι, πριν από τη χορήγηση σχετικής άδειας, τα έργα που ενδέχεται να έχουν σημαντικές επιπτώσεις στο περιβάλλον ως εκ της, μεταξύ άλλων, φύσεως, μεγέθους ή θέσεώς τους,πόκεινται σε απαίτηση χορήγησης άδειας και σε εκτίμηση

όσον αφορά τις επιπτώσεις τους. Τα έργα που καλύπτονται από την οδηγία προσδιορίζονται στα παραρτήματα. Η Επιτροπή οφείλει να εξασφαλίζει την ορθή εφαρμογή του κοινοτικού δικαίου και, ως εκ τούτου, στην προκειμένη περίπτωση, οφείλει να εκτιμήσει το κατά πόσον η κοινοτική νομοθεσία η σχετική με την εκτίμηση των περιβαλλοντικών επιπτώσεων (ΕΠΕ) έχει εφαρμοστεί ορθά στο συγκεκριμένο κράτος μέλος.

Βάσει των στοιχείων που παραθέτει το Αξιότιμο Μέλος του Κοινοβουλίου, το έργο στο οποίο αναφέρεται η ερώτηση θα μπορούσε ναπάγεται είτε στο παράρτημα Ι είτε στο παράρτημα ΙΙ της οδηγίας, πριν ή μετά τις τροποποιήσεις της.

Βάσει της οδηγίας 85/337/ΕΟΚ, πριν ή μετά τις τροποποιήσεις της, τα έργα των κατηγοριών που απαριθμούνται στο παράρτημα Ι πρέπει ναπόκεινται σε εκτίμηση, σύμφωνα με τα άρθρα 5 έως 10.

Βάσει της οδηγίας 85/337/ΕΟΚ (προτού τροποποιηθεί), τα έργα πουπάγονται στο παράρτημα ΙΙ πρέπει ναπόκεινται σε ΕΠΕ εφόσον τα κράτη μέλη θεωρούν ότι τα χαρακτηριστικά τους το επιβάλλουν. Ωστόσο, τα κράτη μέλη θεωρούνται ωςποχρεούμενα να προβούν σε προ-εκτίμηση προκειμένου να διαπιστωθεί κατά πόσο ταπαγόμενα στο παράρτημα ΙΙ έργα πρέπει ναπόκεινται σε διαδικασία ΕΠΕ.

Βάσει της οδηγίας 85/337/ΕΟΚ, όπως αυτή τροποποιήθηκε, προκειμένου περί έργων του παραρτήματος ΙΙ, τα κράτη μέληποχρεούνται να καθορίζουν, είτε κατά περίπτωση είτε βάσει ορίων, είτε με τον καθορισμό κριτηρίων κατά πόσον ένα έργο πρέπει ναπόκειται σε εκτίμηση, σύμφωνα με τα άρθρα 5 έως 10.

Προκειμένου να προσδιοριστούν οι εκάστοτε ακριβείς εφαρμοστέες κοινοτικές νομοθετικές διατάξεις, είναι αναγκαίο να ελέγχεται πότεποβλήθηκε η αίτηση για άδεια στην αρμόδια αρχή: τα έργα για τα οποία οι αιτήσεις αδείας είχανποβληθεί σε αρμόδια αρχή πριν από τις 14 Μαρτίου 1999 διέπονται από τις διατάξεις της οδηγίας 85/337/ΕΟΚ (πριν από την τροποποίησή της το 1997).

Μη γνωρίζοντας την κατάσταση που περιγράφεται από το Αξιότιμο Μέλος του Κοινοβουλίου, η Επιτροπή θα λάβει τα ενδεδειγμένα μέτρα για την συγκέντρωση λεπτομερών πληροφοριών και για την τήρηση της κοινοτικής νομοθεσίας.

(1) ΕΕ L 175 της 5.7.1985.